CELEX: 62010CN0369
Language: da
Date: 2010-07-22 00:00:00
Title: Sag C-369/10 P: Appel iværksat den 22. juli 2010 af Ravensburger AG til prøvelse af dom afsagt af Retten (Ottende Afdeling) den 19. maj 2010 i sag T-108/09, Ravensburger AG mod Kontoret for Harmonisering i det Indre Marked (Varemærker og Design) og Educa Borras, S.A.

25.9.2010   
            
            
               DA
            
            
               Den Europæiske Unions Tidende
            
            
               C 260/10
            
         Appel iværksat den 22. juli 2010 af Ravensburger AG til prøvelse af dom afsagt af Retten (Ottende Afdeling) den 19. maj 2010 i sag T-108/09, Ravensburger AG mod Kontoret for Harmonisering i det Indre Marked (Varemærker og Design) og Educa Borras, S.A.
   (Sag C-369/10 P)
   ()
   2010/C 260/13
   Processprog: engelsk
   
      Parter
   
   
      Appellant: Ravensburger AG (ved Rechtsanwälte H. Harte-Bavendamm og M. Goldmann)
   
      De andre parter i appelsagen: Kontoret for Harmonisering i det Indre Marked (Varemærker og Design) og Educa Borras, S.A.
   
      Appellanten har nedlagt følgende påstande
   
   
               —
            
            
               Der gives medhold i appellen til prøvelse af Rettens dom af 19. maj 2010 (sag T-108/09).
            
         
               —
            
            
               Rettens dom ophæves.
            
         
               —
            
            
               Afgørelse truffet den 8. januar 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 305/2008-2) annulleres, og i fornødent omfang annulleres Annullationsafdelingens afgørelse truffet den 3. september 2006 (sag 1107C).
            
         
               —
            
            
               Sagen hjemvises (alt efter omstændighederne) til Harmoniseringskontoret med henblik på en fornyet vurdering.
            
         
               —
            
            
               Educa Borras, S.A og Harmoniseringskontoret tilpligtes at betale appellantens sagsomkostninger i forbindelse med nærværende appel.
            
         
      Anbringender og væsentligste argumenter
   
   Appellanten har anført følgende grunde til støtte for en ophævelse af den appellerede dom:
   
               1)
            
            
               Urigtig gengivelse af beviser ved forkert fremstilling af appellantens faktuelle tilkendegivelser vedrørende listen over varer for det pågældende EF-varemærke, idet det blev anført, at det »ikke i den foreliggende sag er bestridt, at de varer, som det omhandlede varemærke var registreret for, navnlig omfatter hukommelsesspil«
            
         
               2)
            
            
               Urigtig gengivelse af beviser ved anvendelsen af artikel 52, stk. 1, litra a), sammenholdt med artikel 7, stk. 1, litra c), i EF-varemærkeforordningen (1) og idet der anvendtes et mangelfuldt og overdrevent restriktivt kriterium ved bedømmelsen af et ordmærkes beskrivende karakter, nemlig EF-varemærkeregistrering nr. 1 203 629»MEMORY«
            
         
               3)
            
            
               Urigtig gengivelse af beviser ved anvendelsen af artikel 52, stk. 1, litra a), sammenholdt med artikel 7, stk. 1, litra b), i EF-varemærkeforordningen og idet der anvendtes et mangelfuldt og overdrevent restriktivt kriterium ved bedømmelsen af et ordmærkes mangel på fornødent særpræg, nemlig EF-varemærkeregistrering nr. 1 203 629»MEMORY«
            
         
               4)
            
            
               Urigtig gengivelse af beviser ved næsten udelukkende at basere sig på en antaget sprogbrug i fjerne ikke-europæiske lande.
            
         
      (1)  Rådets forordning (EF) nr. 207/2009 af 26.2.2009 om EF-varemærker, EUT L 78, s. 1.